钦定古今图书集成/明伦汇编/氏族典/第161卷 > 韩元龙
## 钦定古今图书集成/明伦汇编/氏族典/第161卷 > 韩元龙

按《万姓统谱》：元龙字子云。以高祖维恩泽，补将仕郎，
历天台令。县久不治，元龙悉力区画，至忘家事。有疏
豪猾姓名来谂者，谢不纳，曰：“此一入耳，即不以良民
待之，彼何以自新？”闻者感化，邑遂大治。仕终直龙图
阁、浙西提刑。元龙性纯孝，未尝辄去其母，与弟尚书
元吉友爱甚笃，俱以文学名，时以比坡、颍云。